title: Dictionnaire français-breton (Martial Ménard)
text: An Dictionnaire français-breton, gant Martial Ménard, lesanvet ivez Geriadur Ménard, zo bet embannet gant Palantines, e Kemper, e 2012, anezhañ ar brasañ geriadur galleg-brezhoneg zo bet biskoazh.
  
  Perzhioù hollek 
  Ul levr tev, 1465 pajenn ennañ, maketennet gant Kuzul ar Brezhoneg, eo. E-barzh ar "Remerciements", en deus meneget Martial Ménard Divi Kervella a zo bet ar reizher meur pa oa ur brezhoneger ampart-tre hag saver meur a geriouegoù war bep seurt tachenn. Trugarezioù a ya ivez da Gi Étienne ha Yann-Baol an Noalleg a zo bet saverien geriadurioù arbennik (mezegiezh, stlenneg, matematik, fizik, kimiezh, armerzh). Holl labourioù savet gant Preder hag ar gelaouenn Lavar a zo bet iplijet ivez.
  Diwar lenn ar rakskrid sinet gant M. Ménard e-unan e c'heller gouzout ma 'z eus 48 611 pennger el lodenn geriadurel bennañ. Da-heul e kaver div stagadenn lec'hanvadurel, an hini gentan evit 1 956 lec'hanv Breizh hag an eil evit 549 anv vro, anv stad hag anv kêr-benn er bed, ar pezh a ra 51 116 en holl.
  
  Evezhiadennoù war an embannadur kentañ 
  Brave: zo troet gant kadarn, ha mat, gant skouerioù. E Geriadur Hemon-Huon e roer pemp ger (kadarn, kalonek, dispont, disaouzan, mat), hep displegadur avat.
  Farce : unan eus ar geriadurioù kentañ eo oc'h ober mat ar c'hemm etre "fars" (troidigezh "CUIS. farce") ha "farz" (troidigezh "far").
  Vigilance: evezhiañs, evezh, evel e Geriadur Hemon-Huon, ma kaver evezhiegezh en tu brezhonek ouzhpenn.
  
  Gerioù a vank
  Sed amañ un nebeudig, kavet gant lennerien, hag a servijo en un adembannadur : 
  beurre blanc, beurre noir, 
  funérailles, a zo obidoù e Geriadur Hemon-Huon,
  funéraires, a zo kañv e geriadur Hemon-Huon,
  goule (an euzhvil), goul e brezhoneg (gouled el liester) ((Daveoù a vank)), a zo ellyll e kembraeg,
  œil au beurre noir,
  pommader,
  scruter (a gaver en Nouveau Dictionnaire Breton-Français/Français-Breton, pajenn 1428);
  sous-bock.
  
  Adembannadur 2020 
  Adembannet eo bet dindan ur ment heñvel hag ur c'holoenn goc'hennet gant un tres mouk warni (e lec'h gwer) gant Embannadurioù An Alarc'h. Kresket eo bet ken e kaver muioc'h a 51 000 pennger enni, met 1453 pajenn e-lec'h 1465. Adwelet, reizhet ha kresket eo bet.
  A-raok ar c'hentskrid bet savet gant Martial Ménard evit an embannadur kentañ eo bet lakaet un notenn verr gallek ha brezhonek diwar-benn oberour ar geriadur hag ur c'henskrid d'an eil embannadur sinaet gant "Herve Le Bihan, Professeur des universités, Directeur du Département de breton et de celtique de l'Université Rennes 2 / Skol-Veur Roazhon 2". Daou zen a zo meneget evel kenlabourerien, Brendan Le Corre, implijer hag adlenner buruteller ha Divi Kervella. Hemañ, kement ha Martial Ménard a zo roet an titl "geriadurour stourmer".
  Resisañ a ra Herve ar Bihan m'eo bet embannet ar geriadur-se "dindan aotrouniezh Kuzul ar Brezhoneg". Islinennañ a ra m'eo ar geriadur treadegel enlinenn, Devri-bzh, ar pep poezusañ oberenn savet gant Martial Ménard.
  
  (Tennet diouznh ar pevare pajenn c'holoenn)
  
  Notennoù
  
  Martial Ménard
  Geriadurioù gallek-brezhonek